সৃষ্টি অনাসৃষ্টির কবলে পড়েছে। অভিশাপ ডেকে এনেছে মানুষ, এখন এই বিপদ থেকে আসান মানুষকেই করতে হবে। সংশোধনের আশু প্রয়োজন। ওই কাজ এক যোগে চালাতে হবে দ্রুত তালে। এখন আর রেষারেষি নয়, চাই পরস্পরের সহযোগিতা। ভোগবাদ সংযত করার দিন এসে গেছে। পৃথিবী জুড়ে ছড়িয়ে পড়েছে এই বিষ। এর জন্য প্রয়োজন সর্বস্তরের বিশেষজ্ঞদের সমবেত প্রচেষ্টা। আশু কর্তব্য তৃষ্ণার্ত মানুষের তৃষ্ণা নিবারণ করা। পরিস্রুত জলের ব্যবস্থা করা। দিন দিন এই সমস্যা কঠিন থেকে কঠিনতর হয়ে উঠেছে। পৃথিবী এখন বড়ই উত্তপ্ত। সমাধান কিন্তু মোটেই জলবত্ তরলং নয়। এখন চাই শান্তির বারি।